Tartalom

[EDZŐ ALAPKÉPZÉSI SZAK 2](#_Toc440011496)

[SPORT- ÉS REKREÁCIÓSZERVEZÉS ALAPKÉPZÉSI SZAK 5](#_Toc440011497)

# EDZŐ ALAPKÉPZÉSI SZAK

1. **Az alapképzési szak megnevezése:** edző (Physical Training)
2. **Az alapképzési szakon szerezhető végzettségi szint és a szakképzettség oklevélben szereplő megjelölése**

* végzettségi szint: alapfokozat (bachelor; rövidítve: BSc fokozat)
* szakképzettség: szakedző (megjelölve a sportágat)
* szakképzetsség angol nyelvű megjelölése: Physical Trainer

1. **Képzési terület:** sporttudomány
2. **A képzési idő félévekben:** 6 félév
3. **Az alapfokozat megszerzéséhez összegyűjtendő kreditek száma:** 180 kredit

* A szak orientációja: gyakorlat-orientált: 60-70 százalék
* A szakdolgozat elkészítéséhez rendelt kreditérték: 10 kredit
* Intézményen kívüli összefüggő gyakorlati képzés minimális kreditértéke: 8 kredit
* A szabadon választható tantárgyakhoz rendelhető minimális kreditérték: 9 kredit

1. **A szakképzettség képzési területek egységes osztályozási rendszer szerinti tanulmányi területi besorolása:** 813
2. **Az alapképzési szak képzési célja, az általános és a szakmai kompetenciák:**

A képzés célja edzők képzése, akik megalapozott elméleti és gyakorlati ismeretek és készségek birtokában képesek utánpótlás és felnőtt sportolók edzésfolyamatának tervezésére és végrehajtására, a sportolók kiválasztására, személyiségük fejlesztésére és teljesítményük fokozására. Rendelkeznek olyan megfelelő koordináló, szintetizáló képességekkel, mellyel a sportszervezetek sportszakmai munkájának irányítását, szervezését, ellenőrzését képesek ellátni. Kompetenciáik birtokában alkalmasak a különböző korosztályok munkájának összehangolására, a korosztályos vagy a felnőtt válogatottak magas szintű sportági szakmai felkészítésére és versenyeztetésére. Felkészültek tanulmányaik mesterképzésben történő folytatására.

**Az elsajátítandó szakmai kompetenciák:**

**A szakedző:**

1. **tudása**

* Ismeri a sportban, illetve a sportágban jellemző baleset-megelőzési és elsősegély-nyújtási alapvető szabályokat és eljárásokat.
* Ismeri a testnevelés és sportmozgalom célkitűzéseit, szervezeti és kapcsolatrendszerét.
* Ismeri az egészséges munkavégzés, munkakultúra, ergonómiai, mentálhigiénés és szervezeti kultúrával való összefüggéseit, fejlesztési módszereit.
* Magas szintű tudással rendelkezik a gyakorlati edzői tevékenység ellátásához szükséges alapvető, anatómiai és élettani, sporttudományi, gazdasági, vezetéselméleti ismeretekről.
* Magas szintű elméleti és gyakorlati tudással rendelkezik a sportolók felkészítéséhez, versenyeztetéséhez szükséges pedagógiai, pszichológiai, szociológiai törvényszerűségekről.
* Ismeri a versenysport gyakorlata által megkövetelt magas szintű teljesítmény fejlesztésének ismereteit, melyet a sportolók egészségvédelmének maximálisan alárendel.
* Megfelelő tudással rendelkezik a sportolók életmódjának tudatos fejlesztéséhez.
* Ismeri a sportolók motiválásának különböző technikáit és annak gyakorlati megvalósíthatóságait.
* Megfelelő tudással rendelkezik az egészséges emberi szervezet alapvető testi, lelki működésről és a helytelen életmódból fakadó egészségkárosító tényezőkről.
* Elsajátítja a sportolók hosszú távú fejlesztésének elveit, módszereit.
* Ismeri a versenyzők egyéni képességfejlesztéséhez kapcsolódó módszereket, technikákat.
* Ismeri a sportágában jellemző nemzetközi trendeket, felkészítési alapelveket.
* Magas szinten ismeri sportágának technikai és taktikai elemeit, tanításának és alkalmazásának módszereit.
* Ismeri a tehetséggondozás elméleteit és annak gyakorlati megvalósíthatóságának módjait.
* Ismeri a hátrányos helyzetű sportolók felzárkóztatásához, integrálásához szükséges elméleteket, eszközöket, módszereket.
* Választott sportágában ismeri a fogyatékossággal élő versenyzők felkészítésének speciális tudásanyagát.

1. **képessége**

* Képes sportszervezeteknél, szövetségeknél a legmagasabb szintű nemzetközi versenyrendszer követelményeinek megfelelő szintű edzői munka végzésére.
* Képes a nevelési-oktatási intézményekben a délutáni sportfoglalkozások vezetésére.
* Szakterületén képes a pedagógia, pszichológia, szociológia és a testkultúra módszereinek alkalmazására és alkalmazza azok törvényszerűségeit.
* Képes az egészségfejlesztés és a mentálhigiénés kultúra feltételeinek kialakítására az őt alkalmazó szervezetekben.
* Képes sportágfejlesztő tevékenységre, melyet folyamatosan vagy projektszerű munkavégzésben valósít meg.
* Képes az előforduló balesetek esetén elsősegélynyújtásra.
* Képes az őt alkalmazó szervezetekben balesetvédelmi programok kidolgozására.
* Hatékonyan alkalmazza a szakterületén használatos informatikai elemző rendszereket és eszközöket, valamint képes a keletkező adatok edzésmódszertani szempontú feldolgozására.
* Képes az edzői tevékenységében sporttudományi, egészségtudományi, illetve gazdaság- és társadalomtudományi ismeretek alkalmazására.
* Képes a sportolók kiválasztására, magas szintű felkészítésére, versenyeztetésére.
* Képes a versenysport gyakorlata által megkövetelt magas szintű teljesítmény fejlesztésére, a sportolók egészségének megtartása mellett.
* Képes a tehetséggondozásra a gyakorlatban figyelembe véve a tehetségmenedzsment követelményeit.
* Képes a hátrányos helyzetű sportolók felzárkóztatására és integrálására.
* Választott sportágban képes a fogyatékossággal élő versenyzők felkészítésére és versenyeztetésére.

1. **attitűdje:**

* Elfogadja, hogy a társadalmi, gazdasági, kulturális jelenségek és a sport összefüggésben állnak, saját erejétől függően próbálja pozitívan befolyásolni ezeket.
* Értéknek tekinti a sportot, az egészséges életmódot és életminőséget, valamint rendelkezik az egészségtudatos ember szemléletével, nézeteit sportolói és ismerősi körében terjeszti.
* Képviseli, a sport által közvetített erkölcsi értékeket, fontosnak tartja a személyiség- és közösségfejlesztő funkcióit és munkája során kiemelt jelentőséget tulajdonít a pedagógiai normák betartatásának.
* Tiszteletben tartja a gyermeki és bármely életkori emberi méltóságot és jogokat a testkulturális területen végzett munkája során, különös tekintettel a saját szakterületén előforduló esetekre.
* Nyitott a szakmai kapcsolatteremtésre, együttműködésre és kommunikációra, kezdeményezi azt magyar és idegen nyelven.
* Célul tűzi ki maga elé, hogy a szakterületén és az azt meghaladó szóbeli és írásbeli kommunikációja az általa beszélt nyelveken közérthető legyen.
* Törekszik az élethosszig tartó tanulásra, nyitott új médiumok, oktatás- és információtechnológiai módszerek iránt.
* Mélyen elkötelezett a minőségi sportszakmai munkavégzés mellett.

1. **autonómiája és felelőssége:**

* Önállóan végzi a testkulturális terület kérdéseinek elemzését és szakmai források, ajánlások, összefüggések alapján történő alkalmazását.
* A testi-lelki egészségről koherens egyéni álláspontot alakít ki, azt személyével képviseli, illetve ezek szerint alakítja környezetét.
* Kooperatív és kreatív együttműködés kialakítására törekszik a testkulturális területen működő szervezetekkel, érintettekkel.
* Szakmai felelősségének tudatában fejleszti a vele kapcsolatba kerülők személyiségét a sport, az egészségfejlesztés társadalmi szerepének, fontosságának hangsúlyozásával.
* Sportszakmai döntései során tudatosan képviseli azon módszereket, amelyekkel szakterületén dolgozik, és elfogadja más tudományágak módszertani sajátosságait, eredményeit.
* Minden esetben a fair play szellemében és értékeit közvetítve tevékenykedik, magatartásával mintát ad teljes környezetének.

1. **Az alapképzés jellemzői:**
   1. **Szakmai jellemzők**
      1. **A szakképzettséghez vezető tudományágak, szakterületek, amelyekből a szak felépül:**

* sporttudomány 50-80 kredit;
* egészségtudomány 20-40 kredit;
* neveléstudomány és pszichológia 20-40 kredit;
* társadalomtudományok 15-30 kredit;
* szervezés és vezetéstudományok 15-30 kredit.
  1. **Idegennyelvi követelmény:**

Az alapfokozat megszerzéséhez legalább egy, a nemzetközi sportvilágban használt idegen nyelvből (angol, német, francia, spanyol, olasz, orosz, kínai, japán) államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

* 1. **Szakmai követelményei**

A szakmai gyakorlat a képzési időszakhoz igazított bontásban szervezett legalább 200 óra időtartamot elérő, a Magyar Olimpiai Bizottság, az országos sportági szakszövetségek közreműködésével megvalósuló gyakorlat. Kreditértéke 8 kredit a sporttudomány tudományágon belül.

# SPORT- ÉS REKREÁCIÓSZERVEZÉS ALAPKÉPZÉSI SZAK

1. **Az alapképzési szak megnevezése:** sport- és rekreációszervezés (Sport- and Recreation)
2. **Az alapképzési szakon szerezhető végzettségi szint és a szakképzettség oklevélben szereplő megjelölése**

* végzettségi szint: alapfokozat (baccalaureus, bachelor; rövidítve: BSc)
* választható szakirányok: rekreációszervezés és egészségfejlesztés, sportszervezés
* a szakképzettség oklevélben szereplő megjelölése:
  1. rekreációszervező és egészségfejlesztő
  2. sportszervező
* a szakképzettség angol nyelvű megjelölése:

1. Recreation Management and Health Promotion
2. Sports management
3. **Képzési terület:** sporttudomány
4. **A képzési idő félévekben:** 6 félév
5. **Az alapfokozat megszerzéséhez összegyűjtendő kreditek száma:** 180 kredit

* A szak orientációja: gyakorlat-orientált: 60-70 százalék
* A szakdolgozat elkészítéséhez rendelt kreditérték: 10 kredit
* Intézményen kívüli összefüggő gyakorlati képzés minimális kreditértéke: 8 kredit
* A szabadon választható tantárgyakhoz rendelhető minimális kreditérték: 9 kredit
* szakirány esetén az ahhoz rendelhető minimális kreditérték: 120 kredit

1. **A szakképzettség képzési területek egységes osztályozási rendszer szerinti tanulmányi területi besorolása:** 813
2. **Az alapképzési szak képzési célja, az általános és a szakmai kompetenciák:**

A képzés célja rekreációszervező és egészségfejlesztő, valamint sportszervező szakemberek képzése, akik megalapozott elméleti és gyakorlati ismeretek valamint készségek birtokában képesek fejlesztő és szervező szerep betöltésére a sport és a rekreáció területén. A fejlesztő és a szervező szereppel járó feladatokat a rekreációs aktivitás és a sporttevékenységek kínálta lehetőségeken keresztül a sportszervezetekben, az egészségügyi, szociális, nevelési-oktatási intézményekben, illetve civil szervezetekben látják el. Alkalmasak a rendelkezésre álló erőforrások tervezésére, vezetésére, valamint eligazodnak a sportra ható társadalmi és gazdasági tényezők és folyamatok között. Ismerik és alkalmazzák a fizikai aktivitás és a sporttevékenységek egészség- és életmódkultúrára gyakorolt komplex hatását, vezetési és szakterületi jártasságuk segítségével hozzájárulnak a sport, a rekreációs és a mentálhigiénés kultúra kialakításához, feltételeinek megteremtéséhez, illetve gazdagításához. Felkészültek tanulmányaik mesterképzésben történő folytatására.

**Az elsajátítandó szakmai kompetenciák:**

**A rekreációszervező és egészségfejlesztő, valamint a sportszervező:**

1. **tudása:**

* A sport- és rekreációszervező szakember ismeri a testkultúra és az egészségkultúra alapfogalmait, fejlesztésük eszközrendszereit, módszereit és eljárásait.
* Ismeri a testnevelés és sport/rekreáció szervezeti és kapcsolatrendszerét, általános folyamatait, ezek felépítését és működését.
* Tisztában van a sport/rekreáció szabályozási környezetével, a szabályozás folyamatával.
* Ismeri és érti az emberi erőforrások alkalmazásához szükséges gazdasági, szervezéstudományi pedagógiai, pszichológiai, szociológiai törvényszerűségeket.
* Ismeri a sport/fizikai aktivitás társadalmi integrációt elősegítő funkcióját (nemek, fogyatékkal élők, kisebbségek, hátrányos helyzetűek, migránsok, bűnelkövetők, szenvedélybetegek, stb.).
* Ismeri a szakterületén alkalmazható konfliktuskezelési módokat, kommunikációs stratégiákat és módszereket.
* Rendelkezik a szakterületükhöz tartozó etikai, jogi és gazdasági; valamint alapvető kommunikációs és tömegkommunikációs ismeretekkel.

1. **képessége:**

* A sport és rekreáció szervező szakember képes az egészségtudatos életmód tervezésére, az egészségfejlesztésre, a rekreációs és mentálhigiénés kultúra kialakítására, feltételeinek megteremtésére és korrekciójára a családokban és társadalmi - egészségügyi, szociális, nevelési-oktatási - intézményekben, civil szervezetekben.
* Képes az elsajátított szakmai, jogi, gazdasági, valamint szervezési és vezetési ismeretek hatékony gyakorlati alkalmazására.
* Képes a testnevelési és sportszervezetek, egyesületek, civil szervezetek létrehozására, céljainak meghatározására, a sportmozgalom gyakorlati szervezésére.
* Képes a szakterületi erőforrások felkutatására, bevonására és az azokkal történő gazdálkodásra.
* Képes sportszervezői/rekreáció szervezői, vezetői és sportvezetői tevékenységek ellátására.
* Képes a sportszervezeteknél, önkormányzatoknál, rekreációs intézményeknél, rendezvényszervezéssel foglalkozó szervezeteknél szervezői és vezetői feladatok ellátására.
* Hatékonyan alkalmazza a szakterületén használatos korszerű informatikai rendszereket, eszközöket. (IT)

1. **attitűdje:**

* A sport és rekreációszervező szakember rendelkezik az egészségkultúra, az életminőség, valamint a rekreáció korszerű (egészségtudatos) szemléletével, nézeteit szűkebb és tágabb társadalmi körben terjeszti.
* Tiszteletben tartja a gyermeki és bármely életkori emberi méltóságot és jogokat a testkulturális területen végzett munkája során, különös tekintettel a saját szakterületén előforduló esetekre.
* A testkultúrális területen végzett munkája során tiszteletben tartja a szociokulturális környezethez illetve a fogyatékkal élők emberi méltóságát és jogait.
* Törekszik az élethosszig tartó és az élet egészére kiterjedő tanulásra.
* Mélyen elkötelezett a minőségi sportszakmai munkavégzés mellett.
* Igényes munkavégzésével hozzájárul a testkultúra, a rekreációs és egészségkultúra színvonalának emeléséhez.
* Törekszik arra, hogy a szakmai problémákat lehetőség szerint másokkal, más szervezetekkel együttműködve oldja meg.
* Nyitott szakmája átfogó gondolkodásmódjának és gyakorlati működése alapvető jellemzőinek hiteles közvetítésére, átadására.
* Személyes példamutatásával elősegíti környezete sportolással kapcsolatos pozitív szemléletmódjának alakítását.

1. **autonómiája és felelőssége:**

* Önállóan, a hiteles szakmai forrásokra támaszkodva tekinti át és elemzi a testkultúra ill. az egészségkultúra kérdéseit, és a problémákra megoldási javaslatokat fogalmaz meg.
* Koherens álláspontot alakít ki a holisztikus értelemben vett egészségről, és álláspontját modern kommunikációs eszközökkel is terjeszti.
* Szakmai felelősségének tudatában fejleszti a vele kapcsolatba kerülők személyiségét a testnevelés és sport/rekreáció társadalmi szerepének, fontosságának hangsúlyozásával.
* Tudatosan képviseli szakterületének korszerű elméleteit és módszereit.
* Minden esetben a fair play szellemében tevékenykedik, amivel mintát ad teljes környezetének.

**Szakirányok sajátos kompetenciái:**

**Rekreációszervezés és egészségfejlesztés szakirányon a rekreációszervező és egészségfejlesztő:**

1. **tudása:**

* Ismeri az egészséges emberi szervezet alapvető testi, lelki működését és a helytelen életmódból fakadó egészségkárosító tényezőket.
* Átlátja a rekreáció általános folyamatait, rendszereit, valamint ezek működését. Ismeri az életkorhoz, a nemhez és az egészségi állapothoz igazított rendszeres fizikai aktivitás emberi szervezetre gyakorolt, tudományosan bizonyított hatásait.
* Ismeri az egészség és életmód fejlesztésének lehetőségeit és módszereit.
* Differenciált ismeretekkel rendelkezik a rekreáció területein alkalmazható módszerekről és technikákról.
* Ismeri az életen át tartó rekreációs és egészségfejlesztési aktivitás kialakításának és fenntartásának pedagógiai, pszichológiai és kommunikációs feltételeit.
* Ismeri a rekreációszervezéshez szükséges alapvető sporttudományi, vezetéselméleti, szervezéstudományi ismereteket és módszereket.
* Rendelkezik az emberi magatartás befolyásolásához szükséges kommunikációs és szociális készségekkel, valamint pedagógiai ismeretekkel.

1. **képessége:**

* A rekreációszervező és egészségfejlesztő szakember képes az egészség- és életmódkultúra feltételeinek megteremtésére, illetvefejlesztésére a családokban és társadalmi, egészségügyi, szociális, nevelési intézményekben, ill. civil szervezetekben.
* Képes egészségfejlesztő, életmódprogramok tervezésére valamint gyakorlati megvalósítására.
* Fejleszti az emberek rekreációs- és egészségkultúráját, emeli annak színvonalát.
* Képes sport, szociokultúrális, turisztikai és gyermek animációs programok tervezésére, szervezésére és lebonyolítására.
* Képes egészségmegőrzést, rehabilitációt szolgáló intézményekben rekreációs aktivitási programok tervezésére, foglalkozások megszervezésére és lefolytatására.
* Képes a fizikai rekreációs programokhoz szükséges motoros képességek felmérésére, motoros programok tervezésére és mozgáselemezésre.
* Képes a fittségi és wellness tevékenységek szervezésére, koordinálására, illetve gyakorlati megvalósításukban való aktív részvételre.

1. **attitűdje:**

* Értéknek tekinti az egészség- és életmódkultúrát megalapozó és fejlesztő rekreációt, illetve életminőséget.
* Azonosul a rekreáció és az életminőség korszerű szemléletével, nézeteit formális és informális közegben is terjeszti.
* Szociális, pedagógiai és szakterületi ismeretei révén eredményesen alakíthatja az általa foglalkoztatottak egészségszemléletét.
* Az etikai, jogi, gazdasági; valamint tömegkommunikációs ismeretei átadásával hozzájárul az egyének különböző helyszínű és fajtájú sporttevékenységekbe történő beilleszkedéséhez.
* Munkája során tiszteletben tartja a gyermekek és bármely életkorhoz, szociokultúrális környezethez illetve a fogyatékkal élőkhöz tartozók emberi méltóságát és jogait.
* Figyelemmel van a sportolók, sportvezetők sajátos szükségleteire, a sporttevékenység és a versenyzés jellegzetes problémáira.

1. **autonómiája és felelőssége:**

* Koherens egyéni álláspontot alakít ki az egészségkultúráról, mely személyes meggyőződését szűkebb és tágabb társadalmi környezetébeni is közvetíti.
* A sport-, az egészségkultúra valamint az életminőség fejlesztése terén szerzett magas szintű tudását az emberek életminősének javítására szenteli.
* Elkötelezett és igényes munkavégzésével hozzájárul a testkultúra, a rekreációs és az egészségkultúra színvonalának emeléséhez.

**Sportszervezés szakirányon a sportszervező:**

1. **tudása:**

* Ismeri a testnevelés és a sportmozgalom célkitűzéseit, szervezeti és kapcsolatrendszerét. Birtokában van a sporttudomány, és a szervezés- és vezetéstudomány alapvető szakmai szókincsének, kifejezési és fogalmazási sajátosságainak anyanyelvén és legalább egy idegen nyelven.
* Ismeri az alapvető sporttudományi, sportgazdasági, vezetéselméleti, szervezéstudományi és projektmenedzsment módszereket, elméleteket és gyakorlatokat.
* Ismeri az emberi erőforrások testkultúra területén történő alkalmazásához szükséges pedagógiai, pszichológiai, szociológiai törvényszerűségeket.
* A sportszervezetek működéséhez, működtetéséhez szükséges gazdasági, vezetéselméleti, és szervezéstudományi ismeretekkel rendelkezik.
* Rendelkezik a sporttudomány és a gazdaságtudomány alapvető, átfogó fogalmainak, elméleteinek, tényeinek, fejlődési jellegzetességeinek és összefüggéseinek ismeretével a releváns társadalmi, gazdasági szereplőkre, funkciókra és folyamatokra, a társadalmi, gazdaság ágazati szerkezetére és komplex rendszerére vonatkozóan.
* Tisztában van a sportszervezetek struktúrájával, működésével és kapcsolat-rendszerével, az érintett társadalmi, gazdasági szereplők viselkedését meghatározó külső és belső környezeti tényezőkkel, a társadalmi, gazdasági viselkedés, döntések információs és motivációs tényezőivel.

1. **képessége:**

* Sportszervezetben szervezői tevékenységet tervez, szervez, irányít és ellenőriz.
* Képes az elsajátított gazdasági, szervezési, vezetési és jogi ismeretek hatékony alkalmazására.
* Sportszervezetet, vagy szervezeti egységét vezeti, működési folyamatait tervezi, irányítja, az erőforrásokkal gazdálkodik.
* Az élethosszig tartó tanulás révén az önfejlesztésre, az életpálya építésre vonatkozóan önálló tervet, pályaképet dolgoz ki.
* A tanult elméleteket és módszereket hatékonyan alkalmazza, következtetéseket fogalmaz meg, javaslatokat tesz és döntéseket hoz.
* Képes tudását folyamatosan és önállóan fejleszteni.

1. **attitűdje:**

* Fogékony az új információk befogadására, az új szakmai ismeretekre és módszertanokra, nyitott az új, önálló és együttműködést igénylő feladatok, felelősségek vállalására.
* Elkötelezett a sportszervezetek hatékony és eredményes gazdasági működtetése iránt.
* Projektekben, csoportos feladatvégzés esetén konstruktív, együttműködő, kezdeményező, kész a hibák kijavítására, erre munkatársait is ösztönzi.
* Nyitott az adott munkakör, munkaszervezet, sportszervezet tágabb gazdasági, társadalmi környezetének változásai iránt, törekszik a változások követésére és megértésére.
* Kötelességének tartja a szakterület szerint releváns, kapcsolódó más szakpolitikák, jogszabályok követését, alkalmazását, illetve betartását.
* Elfogadja és elismeri az életpálya-tervezés fontosságát. Törekszik az életen át tartó tanulásra a munka világában és azon kívül is.
* Törekszik mások véleményét, a sportágazati, regionális, nemzeti és európai értékeket (ide értve a társadalmi, szociális és ökológiai, fenntarthatósági szempontokat is) a döntések során felelősen figyelembe venni.
* Korszerű sportgazdasági szemlélettel, megfelelő kapcsolatteremtő-, problémafelismerő- és megoldó képességgel, valamint együttműködési- és kommunikációs készséggel rendelkezik.

1. **autonómiája és felelőssége:**

* Feladatait általános felügyelet mellett, önállóan végzi és szervezi.6.2.4.2. Felelősséget vállal a munkával és magatartásával kapcsolatos szakmai, jogi, etikai normák és szabályok betartása terén.
* Projektek, csoportmunkák, szervezeti egységek tagjaként a rá eső feladatokat önállóan, felelősséggel végzi.
* Felelősséget vállal elemzései, javaslatai, döntései következményeiért más szakpolitikák tekintetében is.
* Önállóan azonosítja képzési, fejlődési igényeit, önállóan és felelősséggel tervezi és – szükség szerint – szervezi szakmai és általános fejlődését, beosztottait is segíti ebben.

1. **Az alapképzés jellemzői**
   1. **Szakmai jellemzők** 
      1. **A képzés tudományágai, szakterületei, amelyekből a szak felépül:**

* sporttudomány (sportelmélet és sportági gyakorlat) 40-60 kredit;
* szervezés- és vezetéstudomány15-40 kredit;
* gazdaságtudomány 15-30 kredit;
* egészségtudomány 10-30 kredit;
* társadalomtudomány 15-30 kredit;
* közismereti alapismeretek 10-15 kredit;
* rekreációszervezés, sportszervezés szabadon válaszható szakmai ismeretei 10 kredit.
  + 1. **A szakirány tudományágai, szakterületei és kreditaránya:**

**rekreációszervezés és egészségfejlesztés szakirányon:**

* sportszakmai 45-50 kredit;
* egészségtudomány 32-40 kredit;
* rekreáció menedzsment 32-40 kredit.

**sportszervezés szakirányon:**

* sportszakmai 45-50 kredit;
* sportmenedzsment 70-75 kredit.
  + 1. **A képző intézmény által ajánlott specializáció kredit aránya a szakirány részeként:** 30-40 kredit
  1. **Idegennyelvi követelmény:**

Az alapfokozat megszerzéséhez legalább egy, a nemzetközi sportvilágban használt idegen nyelvből (angol, német, francia, spanyol, olasz, orosz, kínai, japán) államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél szükséges.

* 1. **Szakmai gyakorlat követelményei:**

A szakmai gyakorlat a képzési időszakhoz igazított bontásban szervezett legalább 200 óra időtartamot elérő, gyógyfürdőkben, szállodákban, sportegyesületekben, fitnesztermekben, közművelődési intézményekben végzett gyakorlat. Kreditértéke 8 kredit a sporttudomány tudományágon belül a szakirány részeként.